Suid-Afrikaanse Akademie vir Wetenskap en Kuns - Wikipedia

# Suid-Afrikaanse Akademie vir Wetenskap en Kuns

### vanuit Wikipedia, die vrye ensiklopedie.

Die Suid-Afrikaanse Akademie vir Wetenskap en Kuns is in 1909 op die Nasionale Konvensie in Bloemfontein gestig met die doel om Nederlands sowel as Afrikaans te bevorder. Sedertdien was dit verantwoordelik vir die totstandkoming van onder meer die Stigting Simon van der Stel en die Afrika-instituut. Voorts beywer die Akademie hom daarvoor om belangstelling in die Suid-Afrikaanse geskiedenis, oudhede, kuns en Afrikaanse taal en lekkerkunde te bevorder. Die Akademie het deur die jare bekend geword weens die gereelde toekenning van literêre pryse (waarvan die Hertzogprys die bekendste is), en ander prestigepryse soos die N.P. van Wyk Louwmedalje.

Die Taalkommissie van die S.A. Akademie is belas met die taak om gesaghebbende uitsprake oor Afrikaans te lewer. In die begin het die vaslegging van 'n uniforme spelling vir Afrikaans byna al die kommissie se tyd in beslag geneem, maar mettertyd het hy al hoe meer terreine van die taalgebruik betree. Die kommissie se versigtige en verstandige beleid deur die jare het daartoe aanleiding gegee dat sy spelreëls as gesaghebbend aanvaar word. Sy besluite word van tyd tot tyd in die Afrikaanse woordelys en spelreëls gepubliseer. Die agtste uitgawe was in 1991 en die negende in September 2002.

## [wysig] Bronne

- Combrinck, Johan en Spies, Johan. Sakboek van regte Afrikaans, Tafelberg, Kaapstad, 1994.
- Schirmer, Peter. Die beknopte geïllustreerde ensiklopedie van Suid-Afrika, Central News Agency (Pty.) Ltd. Johannesburg, 1981.

## [wysig] Eksterne skakels

- Die Akademie se webwerf

Ontsluit van "http://af.wikipedia.org../../../s/u/i/Suid-Afrikaanse_Akademie_vir_Wetenskap_en_Kuns_87c3.html"

Kategorie: Afrikaans

##### Views

- Artikel
- Bespreking
- Huidige wysiging

##### Soek